Los refuxaos fueron definíos como grupu llegal en respuesta a la gran cantidá de persones que fuxíen d'Europa del Este dempués de la Segunda Guerra Mundial. L'axencia internacional encargada de coordinar la proteición de los refuxaos ye la Oficina del Altu Comisionado de les Naciones Xuníes pa los Refuxaos (ACNUR), que cuntó 8,4 millones los refuxaos en tol mundu a principios de 2006. Esta foi la cifra más baxa dende 1980. La principal esceición son los 4.600.000 refuxaos palestinos so l'autoridá de l'Axencia de les Naciones Xuníes pa los Refuxaos de Palestina nel Próximu Oriente (UNRWA), que son l'únicu grupu que tien reconocíu l'estatutu de refuxáu tamién a los sos descendentes acordies cola definición anterior.